وزارت آیوش
آیوش کے وزیر جناب سربانند سونووال نے راشٹریہ آیورویدا ودیاپیٹھ کے 26ویں تقسیم اسناد کی تقریب کا افتتاح کیا
بھارت اب مجموعی صحت کے شعبہ میں عالمی سطح پر قیادت فراہم کرنے کی پوزیشن میں ہے:جناب سربانند سونووال
آیوروید کو دنیا کے کونے کونے تک لے جانے اور ہمارے ملک کو وشو گرو بنانے کے لیے آیوروید کےگریجویٹ افراد کو رضاکار بننا چاہیے - ڈاکٹر پرمود ساونت
آیوش کے مرکزی وزیر سربانند سونووال نے آج نئی دہلی میں قومی آیوروید ودیاپیٹھ  کے 26ویں تقسیم اسناد کی تقریب اور آج کے طرز زندگی میں باجرے کے استعمال کے موضوع پر 28ویں قومی سیمینار کا افتتاح کیا۔انہوں نے نوجوان ویدوں سے بھارت کی روایتی طریقہ علاج اور علوم کو دنیا کے نقشے پر لانے اور اس قسم کے بھارت کو ایک نئی بلندی پر پہنچانے اور نوع انسانی کی مدد کرنے کےلئے خود کو تیار کرنے کے لئے کہا ہے۔
آیوش کے وزیر سربانند سونووال کے ساتھ گوا کے وزیراعلی ڈاکٹر پرمود ساونت ،آیوش کے وزیر مملکت ڈاکٹر منج پارا مہیندر بھائی،آر اے وی میں سرکاری بلدیہ کے صدر وید دیوندر تریگنا،سکریٹری،ایم او اے وید راجیش کوٹیجا،اسپیشل سکریٹری ایم او اے جناب پی کے پاٹھک،ڈائریکٹر اے آئی آئی اے،نئی دہلی،ڈاکٹر تنوجا نیساری ،ایم او اے میں مشیر وید منوج نیساری،آر اے وی کے ڈائریکٹر وید کوستبھ اپادھیائے اور دیگر معزز شخصیات موجود تھیں۔
مرکزی وزیر جناب سربانند سونووال نے بتایا کہ کیسے ہمارے وزیراعظم جناب نریندر مودی نے آیوروید میں بھارت کو عالمی سطح پر معروف مقام پر قائم کرنے کےلئے پوری لگن سے کام کیا۔انہوں نے آگے کہا،‘‘یہ ہمارے وزیراعظم جناب نریندر مودی جی کی کوشش کا نتیجہ ہے کہ ڈبلیو ایچ او نے بھارت میں روایتی طریقہ علاج کے عالمی مرکز کو قائم کیا۔بھارت اب حفظان صحت کے مکمل شعبہ میں عالمی سطح پر قیادت کرنے کی حالت میں ہے کیونکہ آیوش شعبہ میں وسائل ،مواقع اور ایسا کرنے کی صلاحیت بھی ہے۔’’انہوں نے آیوروید کے گریجوئیٹ طلبہ سے ایسے ہی قربانی کے جذبے کے ساتھ کام کرنے اور بھارت کو نئی بلندیوں پر لے جانے کی اپیل کی۔
تقسیم اسناد کے پروگرام کا خطبہ گوا کے وزیراعلی ڈاکٹر پرمود ساونت نے دیا۔انہوں نے کہا کہ ‘‘قومی آیوروید ودیاپیٹھ  کے تصور کے بھارت کے روایتی علوم کی وراثت کو فروغ دینے اور اس کا دفاع کرنے کے خیال کے ساتھ کیا گیا تھا۔میں ان سبھی کو مبارکباد دیتا ہوں جو آج گریجوئٹ ہورہے ہیں اور امید کرتے ہیں کہ آپ سبھی آیوروید کو دنیا کے کونے کونے میں لے جانے کےلئے رضاکار بنیں گے اور ہمارے ملک کو وشو گرو بنائیں گے۔’’
انہوں نے آیوروید کے سبھی جمے جمائے ڈاکٹروں اور آیوروید گرووں سے اپیل کی کہ وہ اپنے کام کی بنیاد پر زیادہ سے زیادہ معاملوں کی رپورٹ کو دستاویز کی شکل دیں اور شائع کریں۔
آیوش کے مرکزی وزیر ڈاکٹر مہیندر بھنج پارا نے تقریب سے خطاب کرتے ہوئے کہا کہ گریجویئٹ کو آیوروید کے شعبہ میں اختراع میں خود کو شامل کرنا چاہئے۔انہوں نے اپیل کی کہ آیوروید طریقے سے علاج کررہے ویدوں کو رضاکارانہ طورپر درس و تدریس کے شعبہ میں بھی آنا چاہئے کیونکہ ہر سال بڑی تعداد میں طلبہ آیوروید کالجوں سے پاس آؤٹ ہورہے ہیں۔
اس موقع پر سکریٹری آیوش وید راجیش کوٹیچا نے کہا،‘‘آر اے وی نے کئی پروجیکٹوں کو انجام دیا ہے جو پہلے کبھی نہیں کئے گئے تھے۔آراے وی نے پچھلے کچھ برسوں میں بہت سے انوکھے کام کئے ہیں۔یہ کووڈ -19 کی مدت کے دوران ٹیلی میڈیسن کو نافذ کرنے والی نوڈ ایجنسی تھی۔اس کی کوششوں سے آیوش کی وزارت کے حل کو ای سنجیونی ایپ کے ساتھ مربوط کرنے میں مدد ملی۔میں مشہور ڈاکٹروں اور گروؤں سے جتنا ممکن ہوسکے اپنے کام کے طریقوں کی بنیاد پر دریافت کا دستاویز تیار کرنے اور اسے شائع کرنے کی اپیل کرتا ہوں۔’’
پروگرام کے دوران گوا کے وزیراعلی پرمود ساونت کو آر اے وی کی فیلوشپ دی گئی اور آیوش کے وزیر کے ذریعہ انہیں اعزاز سے نوازا گیا۔اس کے ساتھ ہی ملک کے مختلف حصوں کے دیگر مشہور ویدوں کو بھی فیلوشپ دی گئی۔آر اے وی اور امرتا اسکول آف آیوروید ،کوللم ،کیرالہ ،کے درمیان ایک مفاہمت کی یاداشت پر دستخط کئے گئے۔اس مفاہمت نامے کا مقصد ملک بھر سے 100 طبی معاملات کو دستاویزی شکل دینے والا ایک انٹرایکٹو ملٹی میڈیا سے لیس ویب پلیٹ فارم تیار کرنا ہے۔
تقسیم اسناد کے اس پروگرام کے ساتھ ساتھ باجرے کے استعمال کے موضوع پر دو روزہ 18واں قومی سیمینار بھی چل رہا ہے،جس میں ملک کے مختلف حصوں سے ماہرین اور عالم حصہ لے رہے ہیں۔